cyanic-selkie/wikianc huggingface dataset:
Ալեքս Ֆերգյուսոն
Ֆերգյուսոնը նշանակվել է «Մանչեսթեր Յունայթեդի» մարզիչ 1986 թվականի նոյեմբերին։ Այն անընդմեջ գլխավորելու 26 տարիների ընթացքում թիմը նվաճել է այդ ժամանակ ռեկորդային 38 գավաթ, ներառյալ 13 Պրեմիեր լիգայի տիտղոս, 5 Ֆուտբոլի Անգլիայի գավաթ և 2 ՈՒԵՖԱ Չեմպիոնների Լիգայի գավաթ ։ Ֆերգյուսոնի ղեկավարման ժամանակ «Յունայթեդը» նվաճել է ավելի շատ տիտղոս, քան պատմության նախորդ ամբողջ հարյուրամյակում։ 1999 թվականի թագուհու ծննդյան պատվո ցանկի համաձայն Էլիզաբեթ II թագուհու կողմից ստացել է ասպետի կոչում՝ ֆուտբոլում կատարած ծառայությունների համար ։ Ֆերգյուսոնը «Մանչեսթեր Յունայթեդն» ամենաերկար գլխավորած մարզիչն է՝ անցնելով սըր Մեթ Բասբիի ռեկորդը 2010 թվականի դեկտեմբերի 19-ին ։ Թողել է պաշտոնավարումը 2012–13 մրցաշրջանի ավարտին՝ իր վերջին մրցաշրջանում հաղթելով Պրեմիեր լիգան։
Վաղ տարիներ
Ծնվել է Ալեքսանդր Բիթոն Ֆերգյուսոնի, որը նավաշինարանում թիթեղագործի օգնական էր, և Էլիզաբեթ Ֆերգյուսոնի (օրիորդական ազգանունը՝ Հարդի) ընտանիքում ։ Ալեքս Ֆերգյուսոնը ծնվել է իր տատիկի տանը՝ Շիլդհոլ Ռոուդում, Գովան, 1941 թվականի դեկտեմբերի 31-ին, բայց մեծացել է բազմաբնակարան շենքում՝ Govan Road 667 հասցեում (ներկա պահին տունը քանդված է), որտեղ ապրել է ծնողների և իր փոքր եղբայր Մարտինի հետ ։
Հաճախել է Broomloan Road տարրական դպրոցը, ապա Գովանի ավագ դպրոցը և երկրպագել է «Ռեյնջերսին» ։
Խաղացողի կարիերա
Չնայած «Քուինզ Պարկի» կազմում 31 հանդիպման ընթացքում խփած 20 գոլերին՝ Ֆերգյուսոնը հիմնական կազմում մշտական տեղ չի ունեցել, այդ իսկ պատճառով 1960 թվականին որոշել է տեղափոխվել «Սենթ Ջոնսթոն» ակումբ։ Նա շարունակում էր հաճախ գոլեր խփել նոր թիմի կազմում, սակայն այդպես էլ հիմնական կազմի խաղացող չի դարձել և անընդհատ ցանկանում էր տեղափոխվել այլ ակումբ։ Ֆերգյուսոնն ակումբի բարեհաճությունից դուրս էր և նույնիսկ մտածում էր Կանադա արտագաղթելու մասին, միայն թե «Սենթ Ջոնսթոնը» չի կարողացել Ֆերգյուսոնին փոխարնինող առաջատար հարձակվող գտնել, և գլխավոր մարզիչն ընտրել է Ալեքսին «Ռեյնջերսի» դեմ խաղում, որում նրա հեթ-տրիկի (3 գոլ) շնորհիվ ակումբը հաղթող է դարձել։ Հաջորդ ամռանը (1964 թվական) Ֆերգյուսոնը պայմանագիր է կնքել «Դանֆերմլայն Աթլետիկի» հետ, որտեղ և Ֆերգյուսոնը դարձել է արհեստավարժ ֆուտբոլիստ։
Ընթացիկ 1964/65 մրցաշրջանում «Դանֆերմլայնը» մարտահրավեր է նետել շոտլանդական լիգայում և հասել մինչև Շոտլանդիայի ֆուտբոլի գավաթի եզրափակիչ, բայց Ֆերգյուսոնը չի մասնակցել այդ հանդիպմանը՝ լիգայի խաղերում «Սենթ Ջոնսթոնի» դեմ թույլ կատարողականության համար։ «Դանֆերմլայնը» պարտվել է գավաթի եզրափակչում «Սելթիկին» 3։ 2 հաշվով, ինչպես նաև չի հաղթել լիգայում՝ չեմպիոնությունից ետ մնալով 1 միավորով։ 1965/66 մրցաշրջանում Ալեքս Ֆերգյուսոնը «Դանֆերմլայնի» կազմում խփել է 45 գոլ (ներառյալ 3 գոլ ընկերական խաղերում) 51 խաղում՝ դառնալով «Սելթիկի» խաղացող Ջոն ՄաքԲրայդի հետ Շոտլանդիայի ֆուտբոլի առաջնության լավագույն ռմբարկուն 31 գոլով ։
Հաջորդ տարվա հոկտեմբերին անգլիական «Նոթինգհեմ Ֆորեսթ» ակումբը ցանկացել է ձեռք բերել Ֆերգյուսոնին, սակայն դա տեղի չի ունեցել, քանի որ ֆուտբոլիստի կինը չի ցանկացել ապրել Անգլիայում։ Դրա փոխարեն Ֆերգյուսոնը տեղափոխվել է «Ֆալկիրկ» ակումբ՝ որոշ ժամանակ այնտեղ լինելով խաղացող-մարզիչ, մինչ Ջոն Փրենթիսի մարզիչ դառնալը, որը հեռացրել է Ֆերգյուսոնին մարզչական պարտականություններից։ Դրանից հետո Ալեքսը դրական է պատասխանել տեղափոխման առաջարկին և փոխադրվել «Էյր Յունայթեդ», որտեղ էլ 1974 թվականին ավարտել է իր խաղային գործունեությունը։
Իսթ Սթերլինգշիր
1974 թվականի հունիսին համեմատաբար երիտասարդ՝ 32 տարեկանում Ֆերգյուսոնը նշանակվեց «Իսթ Սթերլինգշիր» ակումբի մարզիչ։ Նրան առաջարկվեց կես դրույքով աշխատանք շաբաթական £40 վճարով, և այդ ժամանակ ակումբը չուներ ոչ մի դարպասապահ ։ Ֆերգյուսոնն անմիջապես խիստ կարգապահություն մտցրեց հավաքականում։ Այսպես, ակումբի հարձակվող Բոբի ՄաքՔալին հետագայում խոստովանեց, որ նա «երբեք ոչ մեկից չէր վախեցել մինչ այդ, բայց Ֆերգյուսոնը հենց սկզբից սարսափելի սրիկա էր» ։ Այնուամենայնիվ, խաղացողները հարգում էին Ֆերգյուսոնին նրա տակտիկական որոշումների համար, և հավաքականի ելույթների արդյունքները նկատելիորեն բարելավվեցին։
1974 թվականի հոկտեմբերին Ֆերգյուսոնին առաջարկեցին գլխավորել «Սենթ Միրրեն» ակումբը։ Չնայած տվյալ պահին մրցաշարային աղյուսակում այն ավելի ցածր դիրքում էր, քան «Իսթ Սթերլինգշիրը», բայց համարվում էր ավելի խոշոր ակումբ։ Եվ թեպետ Ֆերգյուսոնը հավատարմության զգացում ուներ «Իսթ Սթերլինգշիրի» հանդեպ, նա որոշեց տեղափոխվել «Սենթ Միրրեն» Ջոք Սթեյնի հետ խորհրդակցելուց հետո ։
Սենթ Միրրեն
Ֆերգյուսոնը գլխավորել է «Սենթ Միրրեն» ակումբը 1974-1978 թվականների ընթացքում, որի ընթացքում հեղինակեց թիմի ուշագրավ վերափոխում՝ ակումբը Շոտլանդիայի ֆուտբոլային լիգայի հին երկրորդ դիվիզիոնի ստորին մասից, որոնց միջև խաղերի հաճախելիությունը մոտ 1000 մարդ էր, 1977 թվականին բարձրացավ Առաջին դիվիզիա։ Ֆերգյուսոնը հայտնաբերեց և բացահայտեց այնպիսի տաղանդներ, ինչպիսիք են Բիլլի Սթարկը, Թոնի Ֆիցպատրիկը, Լեքս Ռիչարդսոնը, Ֆրենկ ՄաքԳարվին, Բոբի Ռիդը և Պիտեր Վեյրը, իսկ նրա գլխավորած ակումբը ցուցադրում էր առաջնակարգ հարձակվողական ֆուտբոլ ։ Թիմի խաղացողների միջին տարիքը, ովքեր հաղթեցին լիգայում և նվաճեցին տիտղոս, 19-ն էր, իսկ թիմի ավագ Ֆիցպատրիկը 20 տարեկան էր ։
1977 թվականին Ֆերգյուսոնը մերժել էր «Աբերդինում» գլխավոր մարզչի աշխատանքը։ Տեղը բաժին հասավ Բիլի ՄաքՆիլին, ով կրկին վերադարձավ «Սելտիկ» մեկ տարի անց՝ կրկին թողնելով մարզչական պաշտոնը Ֆերգյուսոնի համար ։
1970-ականների վերջ
Ֆերգյուսոնը «Աբերդինի» գլխավոր մարզիչ նշանակվեց 1978 թվականի հունիսին՝ փոխարինելով Բիլի ՄաքՆիլին, ով, միայն մեկ մրցաշրջան լինելով այնտեղ, առաջարկ էր ստացել գլխավորելու «Սելթիկ» ակումբը։ Չնայած «Աբերդինը» Շոտլանդիայի ամենախոշոր ակումբներից էր, բայց հաղթել էր առաջնությունը ընդամենը մեկ անգամ՝ 1955 թվականին Դեյվ Հալիդեյի գլխավորությամբ։ Թիմը լավ էր խաղում և թեպետ նախորդ տարվա դեկտեմբերից չէր պարտվել ոչ մի խաղում, 1977/78 մրցաշրջանը երկրորդ տեղով էր ավարտել ։ Ֆերգյուսոնն ընդամենը 4 տարվա մարզչական փորձ ուներ, բավականին երիտասարդ էր, տարիքային տարբերությունը քիչ էր ֆուտբոլիստների հետ, որի պատճառով «Աբերդինի» մի շարք փորձառու խաղացողների, ինչպես՝ Ջո Հարփերի, հարգանքի ձեռքբերման հետ խնդիրներ ուներ ։ Դեբյուտային մրցաշրջանն ընթացավ ոչ այնքան հաջող, թիմը հասավ Շոտլանդիայի գավաթի կիսաեզրափակիչ և Շոտլանդիայի լիգայի եզրափակիչ, սակայն պարտվեց երկուսում էլ և ավարտեց 4-րդ տեղով։
Հաջորդ մրցաշրջանում «Աբերդինը» կրկին հասավ Շոտլանդիայի լիգայի եզրափակիչ և նորից պարտվեց, այս անգամ «Դանդի Յունայթեդին» վերախաղարկումից հետո։ Ֆերգյուսոնն մեղքի ամբողջ պարտավորությունը վերցրեց իր վրա, ասելով, որ պետք է վերախաղարկման ժամանակ որոշ փոփոխություններ կատարած լիներ թիմի կազմում ։
1980-ականներ. առաջին նվաճումներ
1979/80 մրցաշրջանը «Աբերդինը» սկսեց անհաջող, սակայն հետո լավ մարզավիճակ ձեռք բերեց նոր տարում և եզրափակիչ խաղում 5։ 0 հաշվով հաղթանակ տոնելով՝ հաղթեց Շոտլանդիայի առաջնությունը։ 15 տարվա ընթացքում մինչ այդ Շոտլանդիայի չեմպիոնի տիտղոսը բաժին էր հասել միայն «Ռեյնջերսին» և «Սելթիկին»։ Դրանից հետո, ինչպես խոստովանում է Ֆերգյուսոնը, արդեն զգում էր իր խաղացողների հարգանքը. «Դա ձեռքբերում էր, որը միավորեց մեզ։ Վերջիվերջո, խաղացողներն սկսեցին հավատալ ինձ» ։
«Աբերդինը» շարունակեց իր հաղթարշավը և նվաճեց Շոտլանդիայի գավաթը։ Ֆերգյուսոնին առաջարկեցին ղեկավարել անգլիական «Վուլվերհեմփթոնը», սակայն նա հրաժարվեց, քանի որ զգում էր, որ «գայլերը» փորձանքի մեջ են, ինչպես նաև այն պատճառով, քանզի «(նրա) ձգտումները «Աբերդինում» կիսով չափ անգամ դեռևս չէին արդարացվել» ։
Եվրոպական հաղթանակ
Ֆերգյուսոնը «Աբերդինին» ավելի մեծ բարձունքների առաջնորդեց հաջորդ՝ 1982/83 մրցաշրջանում։ Նախորդ մրցաշրջանում Շոտլանդիայի գավաթի հաղթանակի շնորհիվ թիմն իրավունք էր ստացել մասնակցելու Եվրոպական գավաթի հաղթողների գավաթին։ Քառորդ եզրափակչում Ֆերգյուսոնի թիմը տպավորիչ հաղթանակ տոնեց «Բավարիայի» հանդեպ, որը նախորդ փուլում պարտության էր մատնել անգլիական «Տոտտենհեմին» 4-1 հաշվով։ «Աբերդինի» պաշտպան Վիլի Միլլերի խոսքերով՝ այդ հաղթանակը նրանց վստահություն տվեց հավատալու, որ իրենք կարող են հաղթել այս մրցաշարը, ինչը և հաջողվեց նրանց 1983 թվականի մայիսի 11-ին եզրափակչում «Ռեալ Մադրիդին» 2-1 հաշվով։ «Աբերդինը» դարձավ շոտլանդական երրորդ ակումբը, որը նվաճում էր եվրոպական գավաթը, և Ֆերգյուսոնն այժմ զգում էր, որ «ինքն արել է ինչ-որ նշանավոր, արժեքավոր բան իր կյանքում» ։ Սրան հաջորդեց 1983 թվականի դեկտեմբերին Չեմպիոնների Լիգայի գործող չեմպիոն «Համբուրգին» Եվրոպայի Սուպեր գավաթում երկու խաղում 2-0 հաշվով պարտության մատնելը։ «Աբերդինը» այդ մրցաշրջանում լավ էր հանդես գալիս նաև ազգային լիգայում՝ պահպանելով Շոտլանդիայի գավաթը՝ շնորհիվ եզրափակչում «Ռեյնջերսին» 1-0 հաշվով պարտության մատնելու։ Սակայն Ֆերգյուսոնը գոհ չէր այդ հանդիպմանը թիմի ցուցադրած խաղից և վիրավորեց խաղացողներին՝ հետխաղյա հեռուստատեսային հարցազրույցում բնութագրելով այն որպես «խայտառակ ելույթ». հետագայում նա հրաժարվեց իր այդ հայտարարությունից ։
Ուլու-Տելյակ (գյուղ, Իգլինսկի շրջան)
Ուլու-Տելյակ (Улу-Теляк, Оло Теләк), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Ալեքս Ֆերգյուսոն
Եվրոպական հաղթանակ
Սա առաջին դեպքը չէր, երբ Ֆերգյուսոնը մոտ էր Անգլիա տեղափոխվելուն։ 1982 թվականի փետրվարին «Վուլվերհեմպտոն Ուոնդերերսը» դիմել էր նրան Ջոն Բարնվելին փոխարինելու՝ այն բանից հետո, երբ ակումբը դուրս մնաց առաջին դիվիզիայից ։ Ֆերգյուսոնը մերժել էր առաջարկը՝ հավանաբար կապված ակումբի ֆինանսական անկայունության հետ, որն այդ ժամանակ £2 միլիոն պարտք ուներ և հազիվ էր խուսափել բիզնեսից դուրս մնալուց։ 1984/85 մրցաշրջանի վերջում հայտնի դարձավ, որ Ֆերգյուսոնի թեկնածությունը քննարկվելու է «Լիվերպուլի» մարզչի պաշտոնի համար Ջո Ֆագանի թոշակի գնալուց հետո, սակայն աշխատանքն անմիջապես ընդունեց «Լիվերպուլի» հարձակվող Քենի Դալգլիշը ։
Չնայած Ֆերգյուսոնը մնաց «Աբերդինում» ամբողջ ամառ՝ նա վերջիվերջո տեղափոխվեց «Մանչեսթեր Յունայթեդ», երբ 1986 թվականի նոյեմբերին Ատկինսոնին հեռացրին։
Ուլու-Տելյակ (գյուղ, Իգլինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
Ալեքս Ֆերգյուսոն
Նշանակում և առաջին տարիներ
Ալեքս Ֆերգյուսոնը նշանակվեց «Մանչեսթեր Յունայթեդ» ակումբի գլխավոր մարզիչ 1986 թվականի նոյեմբերի 6-ին։ Տեղափոխվելուց ի սկզբանե նա անհանգստանում էր այն բանի համար, որ մի շարք խաղացողներ, ինչպես՝ Նորման Ուայթսայդը, Փոլ ՄաքԳրաթը և Բրայան Ռոբսոնը չափից դուրս շատ էին ալկոհոլ օգտագործում և «ընկճված էր» նրանց ֆիզիկական պատրաստվածության վիճակից։ Բայց նոր մարզիչը կարողացավ բարձրացնել ակումբի կարգապահության մակարդակը, և «Յունայթեդը», որը նրա գալստյան պահին մրցաշարում 21-րդ տեղում էր (վերջից 2-րդ), տարին մրցաշարային աղյուսակում ավարտեց 11-րդ տեղով։
Որպես «Մանչեսթեր Յունայթեդի» գլխավոր մարզիչ՝ Ֆերգյուսոնի դեբյուտային խաղը 1986 թվականի նոյեմբերի 8-ին էր ընդդեմ «Օքսֆորդ Յունայթեդի», որում «կարմիր սատանաները» անսպասելի պարտություն կրեցին 2-0 հաշվով։ 7 օր անց «Յունայթեդը» նվազագույն ոչ-ոքի խաղաց «Նորվիչ Սիթի»-ի հետ, իսկ իր առաջին հաղթանակը տարավ միայն նոյեմեբերի 22-ի տնային հանդիպմանը «Քուինս Պարկ Ռեյնջերս»-ի նկատմամբ 1-0 հաշվով։ Մրցաշրջանի ընթացքում արդյունքներն անշեղորեն սկսեցին բարելավվել։ 1986 թվականի դեկտեմբերի 26-ին՝ «Նվերների օրը», «Յունայթեդը» միակ արտագնա հաղթանակը տարավ իր սկզբունքային մրցակից «Լիվերպուլի» դեմ «Էնֆիլդ» մարզադաշտում 1-0 հաշվով՝ շնորհիվ Նորման Ուայթսայդի գոլի։ 1987 թվականի սկսվեց բարձր նոտայով՝ հաղթանակ 4-1 հաշվով «Նյուքասլի» նկատմամբ։ Մրցաշարի երկրորդ կեսին «Յունայթեդը» աստիճանաբար բարձրացավ՝ համեմատաբար հազվադեպ պարտությունների շնորհիվ և զբաղեցրեց 11-րդ տեղը։ Ֆերգյուսոնի մայրը՝ Էլիզաբեթը, 64 տարեկանում մահացավ թոքերի քաղցկեղից՝ նշանակումից 3 շաբաթ անց։ Ֆերգյուսոնն «Աբերդինում» իր օգնական Արչի Նոքսին նշանակեց իր օգնական «Մանչեսթեր Յունայթեդում» 1986 թվականին։
1987/88 մրցաշրջանում Ֆերգյուսոնը զարկ տվեց ակումբի համար մի շարք լուրջ ձեռքբերումների՝ պայմանագրեր կնքելով Սթիվ Բրյուսի, Վիվ Անդերսոնի, Բրայան ՄաքՔլերի և Ջիմ Լեյթոնի հետ։ Նոր խաղացողները հսկայական ներդրում ունեցան ակումբի խաղում. «Յունայթեդը» մրցաշարում զբաղեցրեց 2-րդ տեղը՝ 9 միավոր ետ մնալով «Լիվերպուլից»։ Չնայած «Լիվերպուլը» միավորներով առաջատար էր մրցաշրջանի երկու մասերում էլ, և «Յունայթեդը» տարվա ամբողջ ընթացքում պարտվել էր միայն 5 խաղերում, սակայն ոչ-ոքի խաղացել 12 խաղերում, այդ իսկ պատճառով «Յունայթեդը» հավակնություն չունեցավ չեմպիոնական տիտղոսը նվաճելու՝ մինչ կհասներ իր հյուսիսարևմտյան մրցակցին։
Հաջորդ՝ 1988/89 մրցաշրջանում թվում էր՝ «Յունայթեդի» համար նպաստավոր կլինի, քանի որ 2 տարի անց «Բարսելոնայից» վերադարձել էր Մարկ Հյուզը, սակայն մեծ էր հիասթափությունը, երբ մրցաշարում զբաղեցրեց միայն 11-րդ տեղը, ինչպես նաև վեցերորդ փուլում դուրս մնաց Անգլիայի գավաթի խաղարկությունից՝ պարտվելով «Նոթինգհեմ Ֆորեսթին» 1-0 հաշվով։ Թիմը դանդաղ սկսեց մրցաշրջանը՝ հոկտեմբեր-նոյեմբեր ամիսներին ունենալով իննխաղյա անհաղթանակ շրջան (ութ ոչ-ոքի և մեկ պարտություն)։ Արդյունքներն այնուհետև բարելավվեցին, իսկ փետրվարի կեսերին մրցաշարային աղյուսակում զբաղեցրեց 3-րդ տեղը։ Սակայն մրցաշրջանի վերջնական քառորդում «Յունայթեդը» չկարողացավ կայուն խաղ ցուցադրել և հանգրվանեց աղյուսակի միջին դիրքում։
Այդ մրցաշրջանում «Յունայթեդը» անց կացրեց ընկերական խաղեր Բերմուդի հավաքականի և Սոմերսեթի կոմսության կրիկետի ակումբի հետ։ «Սոմերսեթի» դեմ խաղում դաշտ դուրս եկավ ինքը՝ Ալեքս Ֆերգյուսոնը և նրա օգնական Արչի Նոքսը, ընդ որում Նոքսն անգամ գոլի հեղինակ դարձավ։ Սա միակ խաղն էր, որտեղ Ֆերգյուսոնը հանդես եկավ «Մանչեսթեր Յունայթեդի» հիմնական կազմում։ 1989/90 մրցաշրջանում Ֆերգյուսոնը ջանքեր և մեծ գումարներ ծախսեց՝ ձեռքբերելու կիսապաշտպաններ Նիլ Ուեբին, Մայք Ֆելանին և Փոլ Ինսին, ինչպես նաև պաշտպան Գարի Փալիսթերին և եզրային կիսապաշտպան Դենի Ուոլեսին։ Մրցաշրջանն սկսվեց գործող չեմպիոն «Արսենալի» դեմ 4-1 հաշվով վստահ հաղթանակով, միայն թե հետո «Յունայթեդը» արագորեն կորցրեց թիմային վիճակը։ Խաղաց մեկ ոչ-ոքի, որին հաջորդեց 3 անընդմեջ պարտություն, հաղթանակ և հերթական ամոթալի պարտությունը իր կատաղի մրցակից «Մանչեսթեր Սիթիից» 5-1 հաշվով։ Այսպիսով, ութ խաղում վեց պարտությունից և երկու ոչ-ոքիից հետո «Օլդ Թրաֆորդում» հայտնվեց ազդագիր "Three years of excuses and it's still crap ... ta-ra Fergie." («Պատճառաբանությունների երեք տարի և դեռ նույն կեղտը։ Հաջող, Ֆերգի») գրությամբ։ Շատ լրագրողներ և երկրպագուներ կոչ էին անում հեռացնել Ֆերգյուսոնին ։ Ավելի ուշ Ֆերգյուսոնը նկարագրեց 1989 թվականի դեկտեմբերը որպես «ամենամռայլ շրջանը, [որն ինքը] երբևէ զգացել է խաղում», այն դեպքում, երբ «Յունայթեդը» տասնամյակի ավարտին գտնվում էր Առաջին դիվիզիոնից դուրս մնալու վտանգային գոտում ։
Առանց հաղթանակի յոթխաղյա շրջանից հետո «Մանչեսթեր Յունայթեդը» Անգլիայի գավաթի 3-րդ շրջանում հանդիպեց «Նոթինգհեմ Ֆորեսթին»։ «Ֆորեսթը» հաջող էր հանդես գալիս այդ մրցաշրջանում և Լիգայի գավաթը անընդմեջ երկրորդ անգամ նվաճելու ճանապարհին էր ։ Շատերի կարծիքով սպասելի էր «Յունայթեդի» պարտությունն այդ խաղում և որ Ֆերգյուսոնն անմիջապես դրանից հետո կհեռացվեր։ Սակայն «Յունայթեդը» Մարկ Ռոբինսի գնդակի շնորհիվ 1-0 հաշվով հաղթանակ տարավ և ի վերջո հասավ նաև մինչև Գավաթի եզրափակիչ։ Համարվում է, որ գավաթի նվաճման շնորհիվ Ֆերգյուսոնը պահպանեց մարզչական պաշտոնը «Օլդ Թրաֆորդում»` չնայած սկսած այդ ժամանակից նա հայտարարում էր, որ իր աշխատանքը երբեք վտանգված չի եղել ։ Եզրափակիչ խաղում «Յունայթեդը» հանդիպեց «Կրիստալ Պելաս»-ին, սկզբում խաղալով 3-3 ոչ-ոքի, ապա վերախաղարկման ժամանակ հաղթելով 1-0 հաշվով։ Այն առաջին խոշոր նվաճումն էր Ֆեգյուսոնի համար որպես «Մանչեսթեր Յունայթեդի» գլխավոր մարզիչ։ Առաջին եզրափակիչ խաղում 3 գնդակների բացթողումը շատերը կապում էին դարպասապահ Ջիմ Լեյթոնի սխալների հետ, որից հետո Ֆերգյուսոնը հրաժարվեց «Աբերդինի» նախկին դարպասապահի ծառայություններից և նրա փոխարեն գնեց Լես Սիլիին։
Առաջին չեմպիոնական տիտղոս
Չնայած 1990/91 մրցաշրջանում «Յունայթեդն» սկսեց առավել հաջող հանդես գալ լիգայում, քան առաջ էր, սակայն ավարտեց այն միայն 6-րդ տեղով։ Թիմի խաղն անկայուն էր. «Հայբերի»-ում «Արսենալի» նկատմամբ 6-2 հաշվով հաղթանակին հաջորդեցին պարտությունները «Սանդերլենդին» 2-1 հաշվով, «Լիվերպուլին»՝ 4-0 խայտառակ հաշվով և տնային հանդիպմանը «Էվերթոնին»՝ 2-0 («իրիսների» դեմ խաղը դեբյուտային էր 17-ամյա Ռայան Գիգզի համար)։
1990/91 մրցաշրջանի վերջում Ֆերգյուսոնի օգնական Արչի Նոքսը հեռացավ «Գլազգո Ռեյնջերս» և դարձավ Վալտեր Սմիթի օգնականը, իսկ Ֆերգյուսոնը Նոքսի փոխարեն օգնական նշանակեց երիտասարդական թիմի մարզիչ Բրայան Քիդին։ Նույն թվականին նա նաև կնքեց գնման երկու կարևոր պայմանագրեր դարպասապահ Պետեր Շմեյխելի և պաշտպան Փոլ Փարքերի հետ։ Մեծ էին ակնկալիքները կապված երիտասարդ Ռայան Գիգզի նվաճումների հետ, ով 1990-91 թվականների մրցաշրջանում թիմի կազմում խաղացել էր 2 անգամ և մեկ գոլ խփել, և ավելի վաղ տպավորիչ ելույթներով հանդես եկած մեկ այլ երիտասարդ հարձակվողական ֆուտբոլիստ Լի Շարփի հետ։ Նա նաև թիմի աջ թևում ավելացրեց ուկրաինացի Անդրեյ Կանչելսկիսին՝ որպես այլընտրանքային հարձակվողական ուժ հին աջոտնյա կիսապաշտպաններ Մայք Ֆելանին և Բրայան Ռոբսոնին։
1991/92 մրցաշրջանում Ֆերգյուսոնի հույսերը չարդարացվեցին և իր իսկ խոսքերով «շատերը մամուլում կարծում էին, որ [իր] սխալները նպաստել են թշվառությանը» ։ Յունայթեդն առաջին անգամ հաղթանակով ավարտեց Ֆուտբոլային լիգայի գավաթը և Եվրոպայի սուպերգավաթը, սակայն սեփական լիգայում չեմպիոնական տիտղոսը զիջեց սկզբունքային մրցակից «Լիդս Յունայթեդին»՝ մրցաշրջանի մեծ մասում գլխավորելով աղյուսակը։ Գոլերի սղությունը և ոչ-ոքի արդյունքների մեծ քանակը մրցաշրջանի երկրորդ կեսում ցույց տվեցին «կարմիր սատանաների» ետարկումը, այնինչ մրցաշրջանի առաջին մասում հանդես էին գալիս հիանալի։ Ֆերգյուսոնն զգաց, որ իր անհաջող փորձը «Լյութոն Թաունից» հարձակվող Միք Հարֆորդի հետ պայմանագիր կնքելու ակումբի համար չեմպիոնության արժեք ունեցավ, և որ թիմին անհրաժեշտ է «հավելյալ չափում» հաղորդել, որպեսզի հաջորդ մրցաշրջանում հաղթեն մրցաշարը ։
1991/92 մրցաշրջանի վերջերում Ֆերգյուսոնն սկսեց ակումբի համար նոր հարձակվողի որոնումները։ Սկզբում փորձեց պայմանագիր կնքել «Սաութհեմփթոնից» Ալան Շիրերի հետ, սակայն Շիրերը նախընտրեց տեղափոխությունը «Բլեքբեռն Ռովերս»։ Ֆերգյուսոնը մեկ անգամ չէ, որ հարցում արեց ձեռքբերելու «Շեֆֆիլդ Ուենսդեյի» հարձակվող Դևիդ Հիրսթին, սակայն մարզիչ Տրևոր Ֆրենսիսը մերժեց բոլոր առաջարկները, և խաղացողը մնաց նույն ակումբում։ Ի վերջո, Ֆերգյուսոնը վճարեց £1 միլիոն «Քեմբրիջ Յունայթեդի» 23-ամյա հարձակվող Դիոն Դաբլինին՝ «Յունայթեդի» ամառային պատուհանում միակ լուրջ տրանսֆերը։
Նոր ձևավորված Պրեմիեր Լիգայում 1992/93 մրցաշրջանի դանդաղ մեկնարկից հետո (նոյեմբերի սկզբին «Յունայթեդն» ընդամենը 22-ի մեջ 10-րդ տեղում էր) թվում էր՝ թիմը կրկին բաց թողեց չեմպիոնական տիտղոսը։ Այնուամենայնիվ, 1992 թվականի նոյեմբերի 27-ին «Լիդս Յունայթեդից» ֆրանսիացի հարձակվող Էրիկ Կանտոնայի £1, 2 միլիոնով գնումից հետո և՛ «Մանչեսթեր Յունայթեդի», և՛ Ֆերգյուսոնի պաշտոնավարության հետագան ավելի վառ գույներով գծագրվեց։ Կանտոնան հարձակման գծում հզոր համագործակցություն ձևավորեց Մարկ Հյուզի հետ և օգնեց ակումբին բարձրանալու մրցաշարային աղյուսակի առաջին հորիզոնական։ Ի վերջո, «Յունայթեդը» դարձավ Անգլիայի չեմպիոն՝ իրականացնելով 26-ամյա սպասումները Լիգայի մրցաշարում և Պրեմիեր Լիգայի առաջին տիտղոսակիրը դառնալով։ «Յունայթեդն» իր ամենամոտ հետապնդող «Ասթոն Վիլլայից» առաջ էր 10 միավորով, որի 1-0 հաշվով պարտությունը Օլդհամում 1993 թվականի մայիսի 2-ին պարգևեցին «Յունայթեդին» բաղձալի տիտղոսը։ Լիգայի մարզիչների միության քվերակությամբ Ալեքս Ֆերգյուսոնը ճանաչվեց տարվա մարզիչ։
1993–95. կրկնակի հաղթանակ և պարտություն
1993/94 մրցաշրջանը բերեց էլ ավելի մեծ հաջողություններ։ Տարվա սկզբում Բրիտանիայի համար ռեկորդային՝ £3, 75 միլիոն գնով «Նոթինգհեմ Ֆորեսթից» գնվեց 22-ամյա կիսապաշտպան Ռոյ Քինը՝ փոխարինելու երկարաժամկետ Բրայան Ռոբսոնին, ով մոտ էր կարիերան ավարտելուն ։
«Յունայթեդը» գլխավորեց 1993–94 Պրեմիեր Լիգայի աղյուսակը փաստացիորեն սկզբից մինչև վերջ։ Կանտոնան 25 գոլով դարձավ մրցաշրջանի լավագույն ռմբարկուն՝ չնայած 1994 թվականի հինգ օրվա ընթացքում երկու անգամ կարմիր քարտ էր ստացել։ «Յունայթեդը» նաև դուրս եկավ Լիգայի գավաթի եզրափակիչ, սակայն պարտվեց այնտեղ «Ասթոն Վիլլային» 3-1 հաշվով, որը գլխավորում էր Ֆերգյուսոնի նախորդը՝ Ռոն Ատկինսոնը։ Անգլիայի գավաթի եզրափակչում «Յունայթեդը» տպավորիչ հարվածաշարով հաղթեց «Չելսիին»՝ 4-0, որով Ֆերգյուսոնն արդեն երկակի անգամ նվաճեց Լիգայի և մրացաշարի գավաթները՝ «Աբերդինի» հետ 1984/85 մրցաշրջանում Շոտլանդիայի առաջնության և Շոտլանդական գավաթի կրկնակի հաղթանակներից հետո։ Եվ միայն Լիգայի գավաթի եզրափակչում ձախողումը թույլ չտվեց նրան նվաճելու երեք տիտղոս (2 գավաթ և մրցաշար) մրցաշրջանում և կրկնելու այն ռեկորդը, որին հասել էր «Աբերդինի» ժամանակ 1983 թվականին։
1994 թվականի ամռանը Ֆերգյուսոնը միայն մեկ խոշոր պայմանագիր կնքեց՝ «Բլեքբեռն Ռովերսից» £1, 2 միլիոնով գնելով Դեյվիդ Մեյին։ Ակտիվ լուրեր էին շրջանառվում նաև «Նորվիչ Սիթիի» 21-ամյա հարձակվող Քրիս Սաթոնի՝ «Յունայթեդ» հավանական տեղափոխման մասին, փոխարենը խաղացողը գլխավորեց «Բլեքբեռն Ռովերսը»։
1994/95 մրցաշրջանը դժվարին եղավ Ֆերգյուսոնի համար։ Կանտոնան հարձակվում է «Կրիստալ Պելասի» երկրպագուի վրա «Սելհերթ պարկում» խաղի ժամանակ և թվում է՝ արդեն անգլիական ֆուտբոլից նրա հեռանալու պահն է։ Ութամսյա որակազրկման հետևանքով Կանտոնան բաց թողեց այդ մրցաշրջանի կարևորագույն վերջին չորս ամիսները ։ Նա նաև դատապարտվեց 14-օրյա բանտային կալանքի՝ հասցրած վիրավորանքի համար, սակայն վճիռը չեղյալ հայտարարվեց բողոքարկումից հետո և փոխարինվեց 120-ժամյա հասարակական հարկադիր աշխատանքով։ Մյուս կողմից, «Յունայթեդը» Բրիտանիայի համար ռեկորդային՝ £7 միլիոն գնով «Նյուքասլ Յունայթեդից» ձեռք բերեց արդյունավետ հարձակվող Էնդի Քոուլին՝ հյուսիս-արևելք փոխանակության ուղարկելով երիտասարդ Քիտ Գիլեսպուն դրա դիմաց։ Տարին շրջադարձային էր նաև երիտասարդ խաղացողներ Գարի Նևիլի, Նիկի Բաթթի և Փոլ Սքոուլզի համար, ովքեր երբեմն սկսեցին հանդես գալ հիմնական թիմի կազմում՝ գերազանց խաղ ապահովելով «Յունայթեդի»՝ առանց փորձառու խաղացողների անցնող երկար ժամանակամիջոցները։
Բայց և այնպես, մրցաշարը դուրս սողաց «Մանչեսթեր Յունայթեդի» կառչումից, երբ նրանք մրցաշրջանի վերջին օրը 1-1 հաշվով ոչ-ոքի խաղացին «Վեսթ Հեմի» հետ, որում հաղթանակը կապահովեր երրորդ անընդմեջ չեմպիոնական տիտղոսը լիգայում։ Անգլիայի գավաթի եզրափակչում «կարմիր սատանաները» ևս մեկ տիտղոս կորցրին՝ 1-0 պարտվելով «Էվերթոնին»։
1995–98
1995 թվականի ամռանը Ֆերգյուսոնը լրատվամիջոցների կոշտ քննադատությանն արժանացավ այն բանից հետո, երբ թիմի երեք փորձառու խաղացողների թույլ տրվեց հեռանալ, իսկ փոխարենը չգնեցին ոչ մեկի։ Սկզբում Փոլ Ինսը £7.5 միլիոնով տեղափոխվեց իտալական «Ինտեր», թիմի երկարակյաց հարձակվող Մարկ Հյուզը £1.5 միլիոն վճարով անսպասելի վաճառվեց «Չելսիին», իսկ Անդրեյ Կանչելսկիսը վաճառվեց «Էվերթոնին»։
Բոլորին հայտնի էր, որ Ֆերգյուսոնի կարծիքով «Յունայթեդն» ունի մի շարք երիտասարդ խաղացողներ, ովքեր պատրաստ էին խաղալ հիմնական կազմում։ Պատանիների, ովքեր հետագայում հայտնի էին դառնալու «Ֆերգիի ճտեր» անունով, թվում էին Գարի Նևիլը, Ֆիլ Նևիլը, Դեյվիդ Բեքհեմը, Փոլ Սքոուլզը և Նիկի Բաթթը։ Այդպիսով, 1995/96 մրցաշրջանն սկսվեց առանց էական նոր ձեռքբերումների, և դա կատարվեց Արսենալի, Լիվերպուլի ու Նյուքասլի թանկարժեք պայմանագրերի ֆոնի վրա։
«Յունայթեդի» երիտասարդ թիմը 1995/96 մրցաշրջանը «Ասթոն Վիլլայից» կրած 3-1 հաշվով պարտությամբ սկսեց ։ «Օրվա խաղը» հեռուստատեսային հաղորդման մեկնաբան Ալան Հանսենը քննադատեց թիմի ելույթը՝ ավարտելով իր վերլուծությունը հետևյալ խոսքերով. «Դուք չեք կարող նվաճել ոչինչ երեխաների հետ»՝ նկատի ունենալով «Յունայթեդի» տվյալ կազմում երիտասարդ և անփորձ խաղացողների մեծ թիվը ։
Չնայած մամուլի կողմից ճնշումներին՝ երիտասարդ ֆուտբոլիստները արդարացրին Ֆերգյուսոնի հույսերը. «Յունայթեդը» հաղթանակ տարավ հաջորդ հինգ խաղերում անընդմեջ (այդ թվում՝ «Գուդիսոն պարկում» հաղթելով «Էվերթոնին» 3-2 հաշվով, ապա գործող չեմպիոն «Բլեքբերն Ռովերսին» «Իվուդ պարկում» 2-1 հաշվով)՝ աջակցություն ստանալով նաև վերադարձած Կանտոնայի կողմից, որը կայացավ 1995 թվականի հոկտեմբերին «Լիվերպուլի» դեմ խաղում։ Մրցաշրջանի մեծ մասում թիմը հանդես էր գալիս առաջատար «Նյուքասլ Յունայթեդին» հետապնդողի դերում և Սուրբ Ծնունդից առաջ 10 միավորով էր ետ մնում նրանցից։ Տարբերությունը նվազեց 7 միավորի 1995 թվականի դեկտեմբերի 27-ին՝ 2-0 հաշվով նրանց հաղթելուց հետո, սակայն այնուհետ «կարմիր սատանաների» անկայուն խաղի պատճառով միջակայքը կրկին աճեց՝ հասնելով 12-ի։ 1996 թվականի մարտի 4-ին «Սենթ Ջեյմս պարկում» «Մանչեսթեր Յունայթեդի» 1-0 հաղթանակից հետո տարբերությունը կրճատվեց 1-ի։ Դրանով վաղ մարտից «Յունայթեդն» սկսեց հաղթնակների շարք, որը զուգակցվեց «կաչաղակների» միավորների կորստի հետ, և մանչեսթերյան թիմը գլխավորեց մրցաշարային աղյուսակը։ «Լիդս Յունայթեդի» դեմ խաղում դժվարությամբ ձեռք բերված հաղթանակը թույլ տվեց Ֆերգյուսոնին մեղադրել իր մրցակիցներին իրենց մարզիչներին «խարդախելու» մեջ.
«Լիդսի» նկատմամբ իր թիմի հաղթանակից հետո հեռուստատեսային ճեպանկարահանման ժամանակ «Նյուքասլի» մարզիչ Քևին Քիգանը բարկացած արձագանքեց Ֆերգյուսոնի մեկնաբանությանը. «Մենք դեռևս պայքարում ենք այս տիտղոսի համար և այն պետք է որ Միդլսբրո գնա... Ես ուրախ կլինեմ, եթե հաղթենք նրանց» ։ «Միդլսբրոյի» նկատմամբ 3-0 հաշվով հաղթանակը վերջին օրը հաստատեց «Յունայթեդի» տիտղոսը և թիմը Կանտոնայի խփած մեկ գոլի շնորհիվ պարտության մատնեց «Լիվերպուլին»՝ հաղթելով 1996 թվականի մայիսի 11-ին Անգլիայի գավաթի եզրափակչում. սա նրանց երկրորդ դուբլն էր երեք տարա ընթացքում, այս ցուցանիշով «Յունայթեդն» առաջին անգլիական ակումբն էր։ Գավաթի եզրափակչից մեկ շաբաթ անց Ֆերգյուսոնը «Յունայթեդում» մնալու քառամյա պայմանագիր ստորագրեց ։
1996/97 մրցաշրջանում «Յունայթեդը» նվաճեց իր չորրորդ չեմպիոնական տիտղոսը 5 տարում ։ Աշնան վերջերին թիմը 3 անընդմեջ պարտություն կրեց առաջնությունում՝ բաց թողնելով 13 գնդակ, նաև ընհատեց տնային մարզադաշտում առանց պարտությունների 40-ամյա շրջանը եվրագավաթներում՝ պարտվելով թուրքական «Ֆեներբախչե» ակումբին։ Ֆերգյուսոնի օրոք թիմը 28 տարվա մեջ առաջին անգամ լավագույն խաղը ցույց տվեց և հասավ Չեմպիոնների Լիգայի կիսաեզրափակիչ ։ «Յունայթեդի» առաջխաղացումը կասեցվեց գերմանական «Դորտմունդի Բորուսիայի» կողմից ։ Նորվեգացի Ուլե Գունար Սուլշերի և Ռոնի Յոնսենի հետ պայմանագրերի կնքումը տարվա կարևոր ձեռքբերումներից էր. Սուլշերը մրցաշրջանի վերջում թիմի լավագույն ռմբարկուն էր։ 1997 թվականի մայիսին ֆուտբոլից հեռանալու մասին հայտնեց Կանտոնան ։ Խաղացողն իրեն «շահագործված էր զգում Յունայթեդի գերատեսչության ապրանքային քաղաքականության պատճառով» և հարցականի տակ էր դնում ակումբի ձգտումները, պատճառներ, որոնք Ֆերգյուսոնը հասկանում էր ։ Կանտոնայի փոխարեն «Տոտենհեմից» գնվեց հարձակվող Թեդի Շերինգհեմը. ամռան կարևոր ձեռքբերումներից էր նաև «Բլեքբերնից» պաշտպան Հենինգ Բերգի հետ պայմանագիրը ։ Մրցաշրջանի վերջում Քինը նշանակվեց «Յունայթեդի» նոր ավագ։ Ֆերգյուսոնը 1997 թվականի Սուպերգավաթի հաղթանակից հետո նկարագրեց նրան որպես «խաղի լավագույն բազմակողմանի խաղացողը» և հավատում էր, որ Քինն ունի «բոլոր անհրաժեշտ հատկանիշները» փոխարինելու Կանտոնային ։
1997 թվականի սեպտեմբերին 7 ամիսների ընթացքում առաջին անգամ թիմը լիգայում պարտություն է կրում՝ տանուլ տալով «Լիդս Յունայթեդին», Քինը հանդիպման ընթացքում ջլի վնասվածք է ստանում, որի արդյունքում բաց է թողնում մրցաշրջանը։ Շմեյխելը նրա բացակայության ընթացքում կատարում է ավագի պարտականությունները։ Նոյեմբերից «Յունայթեդը» 4 միավորով լիգայի առաջատարն էր, ինչը հուշում էր, որ որևէ թիմ դժվար թե հասնի նրանց ։ Նույն ամսում «Արսենալի» նկատմամբ հաղթանակից հետո Ֆերգյուսոնը ընդունեց, որ միաձի մրցարշավը «լավ չէ խաղի համար» և թույլատրեց իր հակառակակորդներին «...արժանանալ հաղթելուն խաղաշրջանի երկրորդ մասում» ։ «Լիվերպուլի», «Չելսիի» և «Բլեքբեռն Ռովերսի» սխալները՝ որպես լիգայի չեմպիոնի հավակնորդներ, ձմռան ընթացքում թույլ տվեցին «Յունայթեդին» մեծացնել միավորների տարբերությունը 11 միավորի, թեպետ «Արսենալը» ևս տնօրինում էր խաղը։ Սա բավական էր, որ Մանչեսթերի բուքմեյքեր Ֆրեդ Դանը վճարեր այն առաջատար խաղացողներին, ովքեր օգնում էին պահպանել չեմպիոնական տիտղոսը ։ Մնացած մրցություններում «Յունայթեդը» վատ արդյունքներ էր ցույց տալիս. «Բարնսլիի» հետ վերախաղարկումից հետո դուրս է մնում Անգլիայի գավաթից և «վնասազերծված էր» Մոնակո ՖԱ-ից Չեմպիոնների լիգայի քառորդ եզրափակչում ։
Արսենալը մարտին կրճատում է Յունայթեդի հետ միավորների տարբերությունը հարձակվող Մարկ Օվերմարսի հաղթական գոլի շնորհիվ, երբ երկու թիմերը հանդիպել էին իրար Օլդ Թրաֆորդում ։ Ֆերգյուսոնը լավատեսորեն է արտահայտվում իր թիմի հնարավորությունների մասին՝ չնայած անհաջողությանը և պնդում, որ Արսենալը «... կսկսի միավորներ կորցնել մրցաշրջանի ավարտին, ոչ մի կասկած չկա դրանում» ։ Սակայն Արսենալը, հավաքելով առավելագույն միավորներ, «կնիքում է» տիտղոսը 1998 թվականի մայիսի 3-ին՝ հաղթելով Էվերթոնին։ Ֆերգյուսոնը շնորհավորում է իր մրցակից Արսեն Վենգերին, ով իր առաջին լիարժեք մրցաշրջանն ակումբում այնուհետև եզրափակում է կրկնակի հաղթանակով. «Ես կարծում եմ՝ սա լավ է իմ երիտասարդ խաղացողների համար՝ կորցնելու այդ առիթով։ Ես անկեղծորեն ընդունում եմ Արսենալի ձեռքբերումները Սուրբ ծնունդից մինչև մրցաշրջանի ավարտը» ։ Յունայթեդն անմիջապես հետո 10.75 միլիոն եվրո է վճարում ՊՍԺ-ի պաշտպան Յապ Սթամի համար՝ սահմանելով ակումբային նոր ռեկորդ ։ Ֆերգյուսոնը ցանկանում է ամրացնել թիմի հարձակվողական ներուժը և այդ նպատակով ամբողջ ուշադրությունը բևեռում է Ասթոն Վիլլայի խաղացող Դուայթ Յորքի վրա ։ Յորքի հետ պայմանագիր կնքելու առաջին փորձերը կտրուկ մերժման են արժանանում, մինչև Ֆերգյուսոնը կհամոզեր Էդվարդսին՝ ավելացնել Յունայթեդի նախնական առաջարկը 10 միլիոն եվրոյով ։ 12.6 միլիոն եվրոյի գործարքը կնքվում է մեկ շաբաթում. Յորքը ստորագրում է համաձայնագիրը Չեմպիոնների լիգայում Յունայթեդի հանդես գալուց րոպեներ առաջ ։
1998–99. եռակի հաջողություն
1998/99 մրցաշրջանը լավագույններից էր թիմի պատմության ընթացքում և լի էր բազմաթիվ դրամատիկ հանդիպումներով, և որը սակայն Յունայթեդն սկսեց 1998-ի Անգլիայի սուպերգավաթում Արսենալից 3-0 պարտությամբ ։ Պարտությունը չի մտահոգում Ֆերգյուսոնին, թեև նա բնութագրում է 1998-ի սեպտեմբերին իր թիմի պարտությունն Արսենալից «ավելի պակաս տանելի»։ 1998 թվականի դեկտեմբերին Ֆերգյուսոնի օգնական Բրայան Քիդը տեղափոխվում է Բլեքբեռն Ռովերս, որտեղ դառնում է գլխավոր մարզիչ։ Ֆերգյուսոնը հանձնարարում է Էրիկ Հարիսոնին և Լես Քերշոուին՝ գտնել լավագույն փոխարինող «մարզչական կարողությունների և աշխատանքի էթիկայի առումով»։ Երկուսն էլ առաջարկում են Սթիվ Մաքլարենին՝ Ջիմ Ուայթի և Դերբի Քաունթիի օգնականին։ Մաքլարենը Ֆերգյուսոնի նախնական ընտրությունն էր և նշանակվում է 1999 թվականի փետրվարին։ Որպես օգնական նրա առաջին խաղում Յունայթեդը 8-1 հաշվով հաղթանակ է տանում Նոթինգհեմ Ֆորեսթի նկատմամբ ։
Ֆերգյուսոնն զգում էր, որ Յունայթեդի հայտը՝ ետ վերադարձնելու Պրեմիեր լիգայի տիտղոսները, այլ մրցություններում մասնակցության պատճառով դառնում է անկարևոր։ Նա պատրաստ էր «թանկ վճարել Չեմպիոնների լիգայում առաջընթացի համար», թիմը երկրորդ համարով դուրս եկավ Չեմպիոնների լիգայի «մահվան խմբից»՝ հետևելով «Մյունխենի Բավարիային» և ետևում թողնելով Բարսելոնային։ Յունայթեդը հաղթանակ տարավ Լիվերպուլ ՖԱ-ի նկատմամբ Անգլիայի գավաթի 4-րդ փուլում, որն ամբողջ մրցաշրջանի հաջողության նախանշանն էր։ 3-րդ րոպեին գոլ ընդունելուց հետո թիմը հավասարեցրեց հաշիվը միայն 86-րդ րոպեին և առաջ անցավ ավելացված ժամանակում Սոլսկյարի խփած գնդակի շնորհիվ ։ Անդրադարձի ժամանակ Ֆերգյուսոնն ասաց, որ դա «բարոյական վիճակի ապացույցն էր, որը պետք է լինի նույնչափ էական, որքան Յունայթեդի առաջիկա 5 ամիսների ընթացքում» ։
Մրցաշարի վերջին շաբաթներին «Արսենալն» ի հայտ եկավ որպես «Յունայթեդի» արժանի մրցակից։ Երկու ակումբներն էլ միասին հայտնվեցին Անգլիայի գավաթի կիսաեզրափակչում, որի արդյունքը որոշվեց վերախաղարկումով, քանի որ հիմնական խաղն ավարտվեց գոլազուրկ։ Քինը հանվեց երկրորդ խաղակեսի ժամանակ, «Յունայթեդը» զիջեց՝ ստանալով 11 մետրանոց խաղի վերջում 1-1 հաշվի ժամանակ։ Դենիս Բերգկամպի ջանքերը կասեցրեց Շմեյխելը ։ Ֆերգյուսոնը հույս ուներ, որ «իր թիմը ամեն դեպքում կարող էր ընդունել արձակված տուգանային գնդակը», բայց փոխարենը խաղը վճռվեց լրացուցիչ ժամանակում. Գիգսը վազեց խաղադաշտի կենտրոնական մասի ամբողջ երկայնքով և, խույս տալով «Արսենալի» մի քանի խաղացողներից, խփեց հաղթական գոլը ։ «Յունայթեդը» հաղթանակ տարավ նաև 1999 թվականի Անգլիայի գավաթի եզրափակչում «Նյուքասլ Յունայթեդի» նկատմամբ՝ հասնելով կրկնակի հաջողության, քանի որ դրանից մեկ շաբաթ առաջ թիմը «Տոտենհեմին» հաղթելով կրկին վերադարձրել էր Պրեմիեր լիգայի տիտղոսը։
«Յունայթեդի» առաջխաղացումը Չեմպիոնների լիգայում կանխատեսվում էր դեռևս նախորդ մրցաշրջանից։ Թիմը «վնասազերծում է» Միլանի Ինտերին քառորդ եզրափակիչ փուլում և վերջին մրցումներում արդեն 4-րդ անգամ դիմակայում Յուվենտուսին։ Գիգսի՝ աջ ոտքով խփած ուշ գոլը բերում է թիմին 1-1 ոչ-ոքի, և չնայած նաև ընդունած գնդակին՝ Ֆերգյուսոնը անդրդվելի էր իր կարծիքի մեջ, որ «Յունայթեդը» եզրափակիչ հասնելու հավակնորդ է. «....ինչ-որ բան հուշում է ինձ, որ մենք գնում ենք դեպի հաղթանակ։ Մեր ակումբի էությունն այնպիսին է, որ մենք մեզ այնքան ենք տանջում, որից թեթևացում գտնելու միակ ուղին հաղթանակն է» ։ Պատասխան խաղի ժամանակ Դելլե Ալպի մարզադաշտում հարձակվող Ֆիլիպպո Ինձագին 2 գոլ է խփում՝ ընդհանուր գումարային հաշիվը դարձնելով 3-1 հօգուտ «Յուվենտուսի» ։ Քինը, ստանալով Բեքհեմի փոխանցումը, կրճատում է հաշվի տարբերությունը, բայց քիչ անց դեղին քարտ ստանում՝ Էդգար Դավիդսի նկատմամբ կանոնների խախտում անելու համար, ինչը զրկում էր նրան եզրափակչում խաղալու հնարավորությունից ։ Դուայթ Յորքը հավասարեցնում է հաշիվը, իսկ 84-րդ րոպեին Քոուլը ավելացնում է 3-րդ գոլը՝ բացարձակ հաղթանակ պարգևելով «կարմիր սատանաներին» ։ Քինի խաղն արժանանում է Ֆերգյուսոնի գովասանքին.
Անգլիայի գավաթի եզրափակչից օրեր անց «Յունայթեդն» ուղևորվեց Բարսելոն՝ մասնակցելու 1999 թվականի ՈւԵՖԱ Չեմպիոնների լիգայի եզրափակիչ փուլին, որն ամենադրամատիկ դիմակայությունը դարձավ մրցաշրջանում։ Ֆերգյուսոնն սկզբում ծրագրել էր իր թիմի կազմն ինչպես Մյունխենի Բավարիայի դեմ խաղում. Սքոուլզի և Քինի ժամանակավոր բացակայությունն ստիպեց որոշ փոփոխություններ կատարել խաղադաշտում ։ Բեքհեմը տեղափոխվեց կիսապաշտպանության կենտրոն, Գիգսը՝ աջ օղակ, իսկ Բլոմքվիսթն սկսեց ձախից. փոփոխություններով մարզիչը փորձում էր կանխել դիմադրության սահմանափակումը ։ «Յունայթեդը» զիջում էր եզրափակչի առաջին 6-րդ րոպեին Մարիո Բասլերսի իրացրած տուգանայինի պատճառով։ Շերինգհեմը, ով փոխարինելու էր մտել Բլոմքվիսթին, անկյունայինից հավասարեցնում է հաշիվը ավելացված ժամանակի առաջին րոպեին։ ՄաքՔլարենը ասում է Ֆերգյուսոնին, որ նախապատրաստի թիմին լրացուցիչ ժամանակի համար, որին նա պատասխանում է. «Սթիվ, այս խաղն ավարտված չէ» ։ Ավելացված ժամանակի 3-րդ րոպեին Սուլշերը խփում է հաղթական գնդակը, որը «Յունայթեդին» բերում է աննախադեպ եռակի հաղթանակ։ Ֆերգյուսոնը խաղից հետո հարցազրույցի ժամանակ ասում է. «Ես չեմ կարողանում հավատալ դրան։ Ես չեմ կարողանում հավատալ դրան։ Ֆուտբոլ, արյունոտ դժոխք։ Բայց նրանք ոչ մի պահի անձնատուր չեղան և դրա համար էլ հաղթեցին»։ Նա և Շմեյխելը, ով ավագի փոխարինողն էր, միասին բարձրացրին չեմպիոնական գավաթը արարողության ժամանակ։
500 000 մարդկանց բազմությունը դուրս էր եկել Մանչեսթերի փողոցները՝ ողջունելու խաղացողներին, ովքեր տոնական երթով շրջում էին քաղաքում բաց ավտոբուսով ։ Որպես Եվրոպայի չեմպիոն՝ «Յունայթեդը» հրավիրվում է խաղալու Մայրցամաքային գավաթում։ Թիմը նաև առաջին անգամ մասնակցում է Ֆուտբոլի աշխարհի ակումբային առաջնությանը, որն այդ անգամ անցկացվում էր Բրազիլիայում։ Սա բերում էր հավանական երկարաժամկետ ծանրաբեռնվածություն, ինչի համար «Յունայթեդն» ընդունում է ՖԱ-ի երաշխավորությունը՝ հրաժարվել մասնակցելու Անգլիայի գավաթի խաղերին՝ առաջինը լինելով որպես այդպիսին ։ Վերջին տարիներին Ֆերգյուսոնը մանրամասնել է ակումբի որոշման մասին. «Մենք արեցինք դա՝ օգնելու Անգլիային Աշխարհի գավաթի մարտահրավերում։ Այդպիսին էր քաղաքական դրությունը։ Ես ափսոսում եմ, որովհետև Անգլիայի գավաթին չմասնակցելու համար մենք հարվածներից ու սոսկալի քննադատությունից բացի ուրիշ ոչինչ չստացանք, այնինչ դա մեր մեղքը չէր» ։
1999-2002. երեք չեմպիոնական տիտղոս անընդմեջ
Շմեյխելի՝ 8 մրցաշրջան անց «Յունայթեդը» թողնելու որոշումը դրդեց Ֆերգյուսոնին՝ ձեռք բերելու նրան փոխարինող. Մարկ Բոսնիչը «Ասթոն Վիլլայից» և իտալացի Մասիմո Տաիբին։ Վերջինս, հանդես գալով 5 խաղում, որից վերջինում 1999-ի հոկտեմբերին պարտություն կրեցին Չելսիից 5-0 հաշվով, այլևս չըտրվեց Ֆերգյուսոնի կողմից՝ մտնելու խաղադաշտ։ Յունայթեդն ավարտեց 1999-2000 մրցաշրջանը հաղթողի տիտղոսով՝ ունենալով ընդամենը 3 պարտություն և հաղթանակների թիվը հասցնելով ռեկորդային 18-ի (Յունայթեդը հավաքել էր 91 միավոր, իսկ երկրորդ տեղ զբաղեցրած «Արսենալը»՝ միայն 73)։ 1999 թվականի դեկտեմբերին անգլիական ակումբը Տոկիոյում ջախջախեց բրազիլական «Պալմեյրասին»՝ նվաճելով Միջմայրցամաքային գավաթը, բայց մեկ ամիս անց դուրս մնաց Աշխարհի ակումբային առաջնության նախնական ընտրական խմբային փուլից ՝ չնայած Ֆերգյուսոնը հայտարարեց, որ մրցախաղը «ֆանտաստիկ էր» ։ Յունայթեդը ձախողեց Չեմպիոնների լիգայի տիտղոսի պահպանումը՝ քառորդ եզրափակչում պարտվելով ապագա չեմպիոն Ռեալ Մադրիդին  ։ Ֆերգյուսոնը, ջանալով ուժեղացնել իր թիմը, £7.8 միլիոնով պայմանագիր կնքեց Մոնակոյից Ֆաբիեն Բարտեզի հետ ։ Նա նաև նկատեց Ռուդ վան Նիստելռոյի մեծ առաջընթացը՝ անվանելով նրան «բարձր արժանիքներով հարձակվող» և ցանկանում էր ձեռք բերել նրան ՊՍՎ Էյնդհովենից դեռևս 2000 թվականին։ Նա հանդիպեց խաղացողի և նրա գործակալի հետ Մանչեսթերում՝ քննարկելու պաշտանական մասը և իրազեկվեց Նիստելռոյի աջ ծնկի վնասվածքի մասին ։ Ֆերգյուսոնին չհուզեց դա, նա վերհիշեց նման բազմաթիվ դեպքեր, երբ նման մանր խնդիրները չեն խանգարել խաղացողի գործունեությանը ։ Վան Նիստելռոյը թեպետ ձախողել էր բժշկական ստուգումը, սակայն Ֆերգյուսոնը վստահեցրեց նրան, որ «մենք այլ ելք չենք կարող գտնել այս մղձավանջից» ։ Պայմանագիրը վերակնքվեց 2001-ի ապրիլին Բրիտանիայի համար ռեկորդային՝ £19 միլիոն արժեքով ։
2000-2001 մրցաշրջանի ժամանակ «Յունայթեդը» պահպանեց չեմպիոնական տիտղոսը 3-րդ անգամ։ Սակայն ղեկավարության և Ֆերգյուսոնի միջև եղած տարաձայնություններն ստվերում էին նվաճումը ։ Ֆերգյուսոնն ակումբի հեռուստատեսային MUTV ալիքով պատմեց, որ ինքը պատրաստ էր խզել բոլոր կապերն ակումբի հետ, այն դեպքում, երբ իր պայմանագրի ժամկետը լրանում էր այդ տարվա վերջում. «Որոշումն արդեն ընդունված էր։ Ես պատրաստվում էի թողնել ակումբը։ Ես հիասթափված էի եղածից, որովհետև ես հույս ունեի՝ ամեն ինչ այլ կերպ կդասավորվի։ Այնպես չեղավ, ինչպես ես մտածում էի» ։ Երկու կողմն էլ ի վերջո հասավ փոխադարձ համաձայնությանը, ինչը ուրախացրեց Ֆերգյուսոնին. «Ինձ հաճելի է, որ մենք այդպես վճռեցինք։ Երբ դուք ակումբում լինեք այնքան երկար, ինչքան ես եմ, այն ձեր արյան մեջ կմտներ» ։ Ֆերգյուսոնի հետ վերադառնալու որոշումը եղավ, քանի որ նա զգում էր իր շանսերը՝ երկրորդ անգամ նվաճելու Եվրոպայի գավաթը ինչպես «անկշռելիներ»։ Տարիքը ևս մեկ ցուցանիշ ուներ. 60-ին հասնելը հանդիսանում էր «հոգեբանական խոչընդոտ... Այն փոխեց իմ զգացողությունն իմ սեփական պիտանիության, իմ առողջության հանդեպ»։ 2001-ի մայիսին Մաքլարենը հեռացավ՝ դառնալով «Միդլսբրո» ակումբի մարզիչը, Ջիմի Ռայանը նշանակվեց Ֆերգյուսոնի օգնական ։ «Յունայթեդը» ևս մեկ անգամ տրանսֆերային ռեկորդ գրանցեց՝ «Լացիոյից» £28.1 միլիոնով ձեռք բերելով Խուան Սեբաստյան Վերոնին ։ 2001-ի օգոստոսին Սթամը £16 միլիոնի դիմաց տեղափոխվեց «Լացիո» ։ Ինչպես պնդում է խաղացողը իր ինքնակենսագրական «Գլուխ գլխի» գրքում, Ֆերգյուսոնը ապօրինաբար էր կապվել իր հետ՝ քննարկելու «Յունայթեդ» տեղափոխվելու համար, նախքան կտեղեկացներ «ՊՍՎ»-ին ։ Ֆերգյուսոնն ասաց, որ վաճառել է ֆուտբոլիստին, քանի որ ակումբը պիտի կրճատեր «զանգվածային վարձատրության հաշիվները» ։ Նա պաշտպանին փոխարինեց Լորան Բլանով՝ դժվարությամբ հասնելով իր նպատակին։ Ութ տարի անց Ա. Քեմբլին տված հարցազրույցում Ֆերգյուսոնը ներկայացրեց, որ ակումբում իր մեծագույն սխալն էր «թույլ տալ Յապ Սթամին գնալ։ Ոչ մի հարց» ։
Ակումբը թույլ էր դիմադրում մրցաշրջանի առաջին կեսում և հանգրվանեց 9-րդ հորիզոնականում 2001 թվականի դեկտեմբերի 8-ին Վեսթ Հեմի հետ տնային հանդիպմանը կրած պարտությունից հետո՝ ունենալով 7 խաղում 6 պարտություն ։ Նա 11 միավորով հետ էր մնում առաջատար «Լիվերպուլից», որը պահուստային մեկ խաղ ուներ դեռևս։ Սուրբ ծնունդի գիշերը Ֆերգյուսոնը հետաձգեց իր պաշտոնաթողության պլանը։ Նրա ընտանիքը համոզեց նրան մնալ Յունայթեդի ղեկին, Քեթին բացահայտորեն նշեց իր հիմնավորումները. «Առաջինը, քո առողջությունը լավ է։ Երկրորդ, դու տանը չես լինում։ Եվ երրորդ, դու ինչ էլ որ լինի այնքան երիտասարդ ես»։ Ֆերգյուսոնը տեղեկացրեց Ուոթքինսին իր վերադարձի մասին հաջորդ օրը և միանգամից վերսկսեց աշխատանքը։
Այն բանից հետո, երբ 2002-ի փետրվարին Ֆերգյուսոնը հայտնեց մնալու որոշումը և կնքեց 3 տարվա պայմանագիր, «Յունայթեդի» խաղը բարելավվեց։ Թիմը 15 խաղում 13 հաղթանակ տարավ, թեպետ մրցաշրջանն ավարտեց 3-րդ հորիզոնականում՝ հաջորդելով «Արսենալին» և «Լիվերպուլին»։ «Յունայթեդն» անհաջողակ գտնվեց Եվրոպայում՝ պարտվելով «Բայեր Լևերկուզենին» Չեմպիոնների լիգայի կիսաեզրափակչում ։ Վաղ հեռացումը Լիգայի և Անգլիայի գավաթների խաղարկումից նշանակում էր, որ նրանք ավարտելու են մրցաշրջանն առանց մրցանակի։ Ֆերգյուսոնն ինքն իրեն խոստովանեց, որ պաշտոնաթողության որոշումը նախապես հայտարարելը բացասական ազդեցություն գործեց խաղացողների և կարգապահություն պահելու կարողության վրա։
2002-2006. վերակառուցում և փոփոխություններ
2002-ի հունիսին Ֆերգյուսոնը պորտուգալացի Կառլոս Կեիրոսին նշանակեց իր օգնական ։ Նրան երաշխավորել էր Էնդի Ռոքսբուրգն այն ժամանակ, երբ Յունայթեդն սկսել էր նորեկների «հետախուզումը» հարավային կիսագնդից և փնտրում էր բազմալեզու մարզիչ։ Ֆերգյուսոնը հիացած էր Կեիրոսով իրենց առաջին հանդիպումից հետո և «շտապ» առաջարկեց նրան աշխատանք։ 2002 թվականի հուլիսին Յունայթեդը վճարեց £29.3 միլիոն «Լիդս Յունայթեդի» պաշտպան Ռիո Ֆերդինանդի համար։ Դրանով ակումբը կրկին ռեկորդ է սահմանում բրիտանական տրանսֆերային շուկայում՝ չնայած դա բնավ չէր մտահոգում Ֆերգյուսոնին. «Մենք իրավունք ունենք փորձելու և ուղղելու մեզ, դրա մեջ ոչ մի վատ բան չկա» ։
2002/03 մրցաշրջան բավականին անհաջող սկսեց Յունայթեդի համար. վերջին 13 տարիների ընթացքում ակումբն ամենավատ սկզբնախաղերն ունեցավ լիգայում ։ The Daily Telegraph-ի սյունակում Հանսենը դիմում է Ֆերգյուսոնին, «թե պիտի ճանաչի մրցաշրջանի այս դժվար սկիզբը որպես իր կյանքի մեծագույն մարտահրավեր» ։ Ֆերգյուսոնի պատասխանը, ինչպես միշտ, ինքնավստահ էր.
Ես չեմ վճարում խուճապի համար։ Մենք ունեցել ենք բազմաթիվ բեկբեկուն սկիզբներ։ Իմ մեծագույն մարտահրավերն այն չէ, ինչ կատարվում է այս պահին։ Իմ մեծագույն մարտահրավերը «Լիվերպուլին» իրենց գրողի տարած դիրքից գցելն էր։ Եվ դուք կարող եք տպել սա։
Մի քանի խաղացողներ այդ շրջանում վիրահատության էին, «փոքրիկ մոլեխաղում» Ֆերգյուսոնը հույս ուներ, որ նրանք կվերադառնան էներգիայով լի։ Պարտությունները, ինչպես՝ «Մանչեսթեր Սիթիից» Մեյն Ռոուդում 2002-ի նոյեմբերին, ստիպեցին Յունայթեդին՝ փոխելու իր խաղաոճը։ Թիմը «առաջ էր տեղափոխում գնդակն ավելի հաճախ և արագ, քան կկենտրոնանար այն պահելու գործընթացի համամասնությա վրա», և մարզչական կազմը փորձում էր հարմարեցնել Ֆորլանին Վան Նիստելռոյի հետ՝ մինչ Սքոուլզի հետ կարգավորելը։ Լիգայում մրցաշրջանի ընթացքում «Յունայթեդի» խաղը բարելավվեց, չնայած 2003 թվականի Լիգայի գավաթի եզրափակչում «Լիվերպուլից» կրած պարտությանը, և նրանք հասան «Արսենալին»՝ 2003 թվականի մայիսին 8-րդ անգամ նվաճելով Պրեմիեր լիգայի գավաթը ։ Թիմը դուրս էր մնացել Չեմպիոնների լիգայի խաղարկությունից քառորդ եզրափակչում Մադրիդի Ռեալից կրած պարտությունից հետո. երկրորդ խաղում Օլդ Թրաֆորդում տարած 4-3 հաշվով հաղթանակը Ֆերգյուսոնը բնութագրեց «հերոսական»։
«Յունայթեդում» մրցաշրջանի ավարտին Կեիրոսը տեղափոխվեց գլխավորելու «Մադրիդի Ռեալը» 2003 թվականի հունիսին ։ Ֆերգյուսոնը կանխազգում էր, որ իր օգնականը պիտի վերադառնա. «Երեք ամիս անց նա ցանկանալու է թողնել Մադրիդը», և այդ պատճառով չէր նշանակում նոր փոխարինող։ Ամռանը Բեքհեմը ևս տեղափոխվեց «Մադրիդի Ռեալ», իսկ Վերոնը գնաց «Չելսի»։ «Յունայթեդը» նույն ժամանակ վերակառուցեց իր թիմը. Թիմ Հովարդը փոխարինեց Բարտեզին դարպասի մոտ, իսկ նորեկներ Կլեբերսոնը, Էրիկ Ջեմբա-Ջեմբան եկան օգնելու թիմակիցներին դաշտում, սակայն չարդարացրին հույսերը։ Միակ բացառությունը Կրիշտիանու Ռոնալդուն էր, որը Ֆերգյուսոնի գլխավորությամբ աստիճանաբար համաշխարհային կարգավիճակ ձեռք բերեց։ Ռոնալդինյոն ևս կարող էր միանալ նրանց։ Ֆերգյուսոնը խոստովանեց, որ ակումբը անհեռատես պայմանագրեր է կնքել. «Մենք շտապում էին գնելու փորձառու խաղացողների, ու կարծում էինք, որ մեր չափանիշները համընկնելու էին անմիջապես»։
2003 թվականի դեկտեմբերին Ֆերդինանդին արգելեցին խաղալ ֆուտբոլ 8 ամսով այն բանից հետո, երբ դոպինգ թեստը դրական արդյունք ցույց տվեց ։ Ֆերգյուսոնը իր ինքնակենսագրականում 10 տարի անց մեղադրում է թեստ անցկացնողների, ովքեր «...չէին անում իրենց գործը։ Նրանք հետևողական չէին Ռիոյի նկատմամբ»։ Ֆերդինանդի բացակայությունը խոչընդոտում էր «Յունայթեդի» պաշտպանության կազմակերպմանը Պրեմիեր լիգայի 2003/04 մրցաշրջանի ժամանակ. թիմն ավարտեց այն 3-րդ տեղով՝ հետևելով «Արսենալի» «անպարտելիներին» և «Չելսիին»։ Եվրոպայում ակումբը բաց թողեց հաջողությունը ձեռքից՝ պարտվելով վերջնական հաղթող «Պորտուին»։ Ֆերգյուսոնը զգում էր, որ դա հնարավոր էր «ոչ թե ֆուտբոլիստների լավ խաղի, այլ մրցավարի պատճառով», ով թույլ չտվեց հաշվել Սքոուլզի գոլը, որը թույլ կտար հաշվի մեջ առաջ անցնել։ «Յունայթեդն» ավարտեց արշավը որպես Անգլիայի գավաթի հաղթող՝ 3-0 հաշվով պարտության մատնելով «Միլուոլին» 2004 թվականի եզրափակչում ։
2004/05 մրցաշրջանի սկզբին պատանի հարձակվող Ուեյն Ռունին (աշխարհի ամենաթանկ պատանի ֆուտբոլիստը՝ £20 միլիոնով) և արգենտինացի պաշտպան Գաբրիել Հայնցեն եկան Յունայթեդ, այն դեպքում, երբ Կրիշտիանու Ռոնալդուն շարունակում էր ավելի ու ավելի բարձրակարգ խաղ ցուցադրել նախորդ մրցաշրջանի համեմատ։ Սակայն հարձակվող վան Նիստելռոյի բացակայությունը, ով մրցաշրջանի մեծ մասն անց կացրեց վնասվածքով, պատճառ դարձավ, որ «Յունայթեդը» չորս տարիների ընթացքում երրորդ անգամ երրորդ տեղով ավարտի մրցաշրջանը։ Անգլիայի գավաթում թիմը հասավ մինչև եզրափակիչ, սակայն հետխաղյա 11 մետրանոցներով պարտվեց «Արսենալին»։ Եվրոպայի գավաթի երկրորդ փուլից «Միլանի» «ձեռքով» դուրս մնալը և պարտությունը Լիգայի գավաթի կիսաեզրափակչին վերջնական հաղթող «Չելսիի» կողմից (որը նաև նվաճեց Պրեմիեր լիգայի տիտղոսը) նշանակում էր, որ 2004/05 մրցաշրջանը «Յունայթեդն» ավարտեց առանց գավաթների։ Մրցաշրջանի ընթացում Ֆերգյուսոնը գլխավորեց «Յունայթեդին» հոբելյանական 1000-րդ անգամ, որի ընթացքում թիմը տնային հանդիպման ժամանակ 2-1 հաշվով հաղթեց «Լիոնի Օլիմպիկին» ։
2005/06 մրցաշրջանի համար Ֆերգյուսոնի նախապատրաստական աշխատանքներն ընդհատվեցին խոշոր բաժնետեր Ջոն Մանյեի հետ մեծ վեճի պատճառով։ Երբ Մանյեն և նրա բիզնես գործընկեր Ջ․ Պ․ ՄքՄանուսը համաձայնվել էին վաճառել իրենց բաժնեմասերը ամերիկացի ֆինանսական խոշոր ձեռնարկատեր Մալքոլմ Գլեյզերին, դա լիովին հնարավորություն էր ընձեռնում Գլեյզերին՝ ձեռք բերելու լիակատար վերահսկողություն ակումբի վրա։ Այդ հանգամանքը բուռն արձագանքների արժանացավ «Յունայթեդի» երկրպագուների կողմից և խախտեց Ֆերգյուսոնի պլանները՝ ամրացնելու թիմը տրանսֆերային պատուհանի ընթացքում, թեպետ ինքը Ֆերգյուսոնը երբեք հրապարակայնորեն չքննադատեց ակումբի նոր սեփականատիրոջը։ Չնայած սրան՝ «Յունայթեդը» որոշեց լուծել երկար տարիներ գոյություն ունեցող դարպասապահի և կիսապաշտպանի «խնդիրները»։ Այս պատճառով պայմանագիր կնքվեց «Ֆուլհեմի» հոլանդացի դարպասապահ Էդվին վան դեր Սարի և «ՊՍՎ Էյնդհովենի» հարավկորեացի աստղ Փակ Ջի Սոնգի հետ։
Մրցաշրջանն անցումային էր։ Նոյեմբերի 18-ին Ռոյ Քինը պաշտոնապես հեռացավ ակումբից, նրա պայմանագիրն ավարտվեց փոխադարձ համաձայնությամբ։ «Յունայթեդը» ձախողեց ՈՒԵՖԱ Չեմպիոնների լիգայի որակավորման անցումային փուլը։ Հունվարի տրանսֆերային պատուհանի ժամանակ պայմանագիր կնքվեց սերբ պաշտպան Նեմանյա Վիդիչի և ֆրանսիացի ձախ պաշտպան Պատրիս Էվրայի հետ, արդյունքում տարին ամփոփեցին լիգայում երկրորդ տեղով՝ առաջ թողնելով միայն «Չելսիին»։ Լիգայի գավաթի նվաճումը «մխիթարական» մրցանակ էր՝ հաջողության անընդհատ բացակայության պարագայում։ Ռուդ վան Նիստելռոյի ապագան Օլդ Թրաֆորդում թվում էր կասկածելի դեռևս մինչև Լիգայի գավաթի եզրափակիչը, և նա հեռացավ մրցաշրջանի վերջում ։
Նախքան նոր տարվա մեկնարկը Ֆերգյուսոնը բավականին շատ քննադատության արժանացավ, հատկանշական էր The Guardian-ի հոդվածի վերնագիրը՝ «Բզկտելով իր ժառանգությունը ամեն քայլով» ։
Երկրորդ եվրոպական Չեմպիոնների լիգա
2006 թվականին Ռոյ Քինին փոխարինելու համար պայմանագիր կնքվեց «Տոտենհեմից» Մայքլ Կարիկի հետ, որի արժեքն ի վերջո հասավ £18 միլիոնի ։ Մրցաշրջանը «Յունայթեդն» սկսեց հաջող և առաջին անգամ պատմության մեջ հաղթանակ տարավ Պրեմիեր լիգայի առաջին չորս խաղերում, որը «Յունայթեդի» լավագույն մեկնարկն էր՝ սկսած 1985 թվականից ։ Պրեմիեր լիգայում թիմը թափ վերցրեց և այլևս չզիջեց առաջատարի դիրքը՝ 38 խաղանոց մրցաշրջանի 10-րդ խաղից սկսած։ 2006 թվականի հունվարի տրանսֆերային ձեռքբերումները մեծ ազդեցություն ունեցան «Յունայթեդի» խաղի որակի վրա. Պատրիս Էվրան և Նեմանյա Վիդիչը եկան ուժեղացնելու հետևի գիծը դեռևս խաղացող Ռիո Ֆերդինանդի և թիմի ավագ Գարի Նևիլի հետ։ Մայքլ Կարիկի ձեռքբերումը, որը զանգվածային լրատվամիջոցները քննարկեցին և քննադատեցին, բերեց հաստատունություն և լրացուցիչ ստեղծագործական մոտեցում թիմի կիսապաշտպանական գծում՝ ձևավորելով արդյունավետ համագործակցություն Փոլ Սքոուլզի հետ։ Փակ Ջի Սոնգը և Ռայան Գիգզը ընդգծեցին իրենց արժեքը թիմի առաջին կազմում՝ ավելացնելով նշանակալի արագություն և սրություն հարձակման գծում Ուեյն Ռունիի և Կրիշտիանու Ռոնալդուի հետ։